The Spencer Davis Group

**The Spencer Davis Group** je bio britanski beat sastav iz sredine 1960-ih. U orginalnoj postavi grupe koja je osnovana u Birminghamu 1963. bili su; Spencer Davis (gitara, vokal), Steve Winwood (vokal, solo gitara, orgulje), Muff Winwood (bas gitara) i Pete York (bubnjevi).

## Historija sastava

Osnivač i spiritus movens grupe *Spencer Davis* (17. jul 1939. Swansea, Wales) došao je iz Londona u Birmingham na studij 1960. Za vrijeme studija je 1963. zajedno s braćom *Winwood* osnovao sastav *The Spencer Davis Group*.

Sastav je poput mnogih drugih tadašnjih beat grupa, svirao po lokalnim klubovima u Birminghamu i bio mala lokalna atrakcija. Prva ploča koju su snimili bila je *Dimples*, ali prvi veliki uspjeh bila im je hit pjesma iz 1965. *Keep On Running*. Godine 1966. slijedili su novi uspjesi sa pločama; *Somebody Help Me* i *When I Come Home*. 
Krajem 1966. i u početku 1967., sastav je izbacio dva nova hita; *Gimme Some Lovin* i *I'm a Man*. Ove dvije kompozicije učinile su ih i planetarno popularnim (s njima su uspjeli i na američkim top ljestvicama.

Kuriozum je popularnost grupe u Njemačkoj, u kojoj je grupa često koncentrirala, čak i po manjim klubovima. Za njemačko tržište snimili su i singl ploču s dvije kompozicije; *Det war in Schöneberg, im Monat Mai* / *Mädel ruck ruck ruck an meine grüne Seite*. Povezanost Sastav je imao dobre veze u Njemačkoj, jer je Spencer Davis proveo dio svog studija u Berlinu 1960-ih.

Steve Winwood je 1967. godine napustio je sastav , jer je osnovao novu grupu *Traffic*, to isto uradio je i njegov brat Muff Winwood, koji se posvetio producentskom poslu za diskografsku kuću *Island Records*.

Sastav je nastavio djelovati i nakon odlaska braće *Winwood*, ali više nikad nije doživio uspjehe iz ranijih godina. 
Snimili su osrednje primljene singl ploče; *Time Seller*/ *Don't Want You No More* (1967.), *Mr. Second-Class* (1967.) a ploča *After Tea* iz 1968. bio im je posljednji komercijalni uspjeh.
Spencer Davis nastavio je muzičku karijeru, dijelom koristivši ime *Spencer Davis*, te tako koncertrirao sa raznim muzičarima širom svijeta, svirajući starehitove. Ali i snimajući jazz orijentiranu muziku do 1980-ih s vrlo slabim odazivom kod publike.
Karijera Steve Winwooda išla je pak svojim tokom, od razdoblja u sastavu Trafic pa onog u Blind Faith, Go do vlastite solističke karijere.

## Diskografija

### Singl ploče
* Dimples/Sittin' And Thinkin' (Fontana TF 471) 1964. 
* I Can't Stand It/Midnight Train (Fontana TF 499) 1964. (UK #47) 
* Every Little Bit Hurts/It Hurts me So (Fontana TF 530) 1965. (UK #41) 
* Strong Love/This Hammer (Fontana TF 571) 1965. (UK #44) 
* Keep On Running/High Time Baby (Fontana TF 632) 1965. (UK #1) 
* Somebody Help Me/Stevie's Blues (Fontana TF 679) 1966. (UK #1) 
* When I Come Home/Trampoline (Fontana TF 739) 1966. (UK #12) 
* Gimme Some Lovin'/Blues In F (Fontana TF 762) 1966. (UK #2) 
* I'm A Man/I Can't Get Enough Of It (Fontana TF 785) 1967. (UK #9) 
* Time Seller/Don't Want You No More (Fontana TF 854) 1967. (UK #30) 
* Mr Second Class/Sanity Inspector (United Artists UP 1203) 1967. (UK #35) 
* After Tea/Moonshine (United Artists UP 2213) 1968. 
* Short Change/Picture Of Heaven (United Artists UP 2226) 1968.

### Albumi
* Their First LP (Fontana TL 5242) 1965. (#6) 
* Second Album (Fontana TL 5295) 1966. (#3) 
* Autumn '66 (Fontana TL 5359) 1966. (#4) 
* With Their New Face On (United Artists ULP 1192) 1968.

## Reference

## Vanjske veze
* The Spencer Davis Group
* Biografija sastava
* Spencer Davis Group mini biografija na portalu AMG
* Steff Porzel - Drums